User talk:Edvi95

Tikroji Lietuvos Kartingų Istorija
Lietuvos kartingui – 50 metų

Kartingo istorija prasidėjo nuo amerikiečių karo lakūnų, kurie po karo bombų vežimėlius pradėjo naudoti lenktynėse. Artas Ingelsas (Art Ingels) pristatė paprasta vežimėlį - kartą (cart- vežimėlis) 1956 metai Pomone. 1957 metais B.Roulsas, D.Livingstonas ir R.Desbrou įkūrė kompaniją Go-kart Company pradėjusią masiškai gaminti kartingus. 1960 metais buvo įkurta Tarptautinė automobilių sporto federacija pripažino šią automobilių sporto rūšį.

Buvusioje Sovietų Sąjungoje pateikiama istorija, kad pirmąjį kartą sukonstravo 1960 metais L.Kononovas. Nurodoma, kad du kartai 1961 metų sausio mėn. važiavo Maskvos stadione. Vienas iš jų apvažiavo keturis ratus, kitas distancijos nebaigė.

Dauguma šaltinių nurodo, pav. Baltarusijos kartingo tinklapis, kad pirmosios oficialios varžybos vyko 1961 metų gegužėje Latvijoje Ventspilio dviračių treke. Jose dalyvavo 14 sportininkų su savo gamybos kartingais.

To meto šalyje 1960 metais gruodžio 3 d. buvo patvirtintos „1961 metų „Kartų“ kartingų varžybų taisyklės bei techninės jų gamybos sąlygos.

1961 metais sporto žurnalistai susirinko stadione susipažinti su mažyliu automobiliu. Čia jie išvydo trenerio L.Reinholdo ir grupės sportininkų per tris savaites pasigamintus pirmuosius gokartus (juos tuo metu taip vadino). Vyko parodomosios varžybos Rygoje, Liepojoje, Ventspilyje.

Latviai tais 1961 metais išleistame reklaminėje knygelėje nurodo, kad pirmosios oficialios Sovietų Sąjungoje vyko 1961 metų birželio 11-ąją „Dinamo“ dviračių treke Senču Silse.

Kartų gamybos entuziastų netruko ir Lietuvoje, o vienas pirmųjų pasigaminusių gokartą buvo Vilniaus politechnikumas (dabar - Vilniaus technikos kolegija) dėstytojas instruktorius Henrikas Stanislovas Černiauskas.

1960 metų rudenį bendradarbis pasiūlė jam pavartyti vieną žurnalą. Jame jis ir išvydo savo tuometinę svajonę. Taip buvo pradėtas konstruoti gokartas. Rėmui buvo panaudoti vandentiekio vamzdžiai, ratai pritaikyti nuo žemės ūkio technikos. 125cm3 padėjo įsigyti Respublikinis auto motoklubas. Taip 1960-1961 metų žiemą buvo sukonstruotas pirmasis Lietuvoje gokartas.

1961 metų pavasaryje Vilniuje lankėsi Latvijos auto motoklubo „Dauguva“ delegacija, ją lydėjo Lietuvos respublikinio auto motoklubo vadovai. Latviai pasidomėjo kaip vyksta lietuviško gokarto gamyba.

Labai aktyvus Latvijos autotransporto darbuotojų „Dauguva“ klubas populiarindamas šią sporto šaką sugalvojo surengti parodomasias draugiškas varžybas. Šias varžybas buvo numatyta surengti keliuose miestuose – Maskvoje, Tuloje, Noginske, Smolenske, Minske. Jie pasiūlė dalyvauti šiose varžybose ir H.S.Černiauskui.

Tų metų liepos mėnesyje H.S.Černiauskas buvo atšauktas iš atostogų ir skubiai komandiruotas į kartingų varžybas Maskvoje. Sunkvežimis atvežęs H.S.Černiauską su gokartu grįžo namo. Čia, Maskvoje, stadiono dviračių treke jau treniravosi kartingistai. Latviai jį priėmė į savo komandą. Davė miegmaišį, maisto talonus, benzino ir tepalų. H.S.Černiausko pagamintas iš vandentiekio vamzdžių gokartas lyginant su jo varžovų gokartais buvo pernelyg sunkus, tačiau jis turėjo ir privalumų. Viena iš jo konstrukcijos ypatybių buvo leidžianti sumažinti oro pasipriešinimą – lenktynininkas važiavimo metu beveik gulėjo, kita ypatybė buvo vienas varomas gokarto ratas, tai - leido greičiau įveikti dviračių treko posūkius. Varžybose pavyko patektį tarp prizininkų.

Įdomiai varžybos vyko Noginske. H.S.Černiauskas finišavo pirmasis. Apsirengęs balta striuke jis susilaukė didžiulio žiūrovų palaikymo – visų varžybų metu stadionas skandavo: „Baltas! Baltas!“. Nors ir finišavo pirmasis, komandos draugai latviai užprotestavo važiavimą. Teko stotį į pakartotiną kovą su antrąją vietą užėmusiu latviu. Latviai pasiūlė gokartą užvesti ne kikstarteriu, o pastumti, esą taip bus greičiau. Nieko neįtaręs Henrikas sutiko. Viduryje varžybų gokarto variklis pradėjo trukčioti, pasirodo kartu pastumdami nukėlė uždegimo žvakės „pypkę“. Variklis dirbo su pertrūkiais. Teko pasitenkinti antrąją vieta.

H.S.Černiausko atvykimas į varžybas pakoregavo latvių planus. Jam atvykus į Maskvą jie pažadėjo pargabenti jį su gokartu į Vilnių, nes paskutinės varžybos vyko Minske. Kadangi latviai į Rygą vyko per Vilnių H.S.Černiauskas suderinęs su Lietuvos Respublikiniu auto motoklubu pasiūlė grupės vadovui L.Reinholdui surengti parodomasias kartingistų varžybas Vilniuje. Tačiau Vilniuje neatsirado tinkamos gokartų varžyboms trasos. Surengti varžybas sutiko kauniečiai. 1961 metų liepos 30-ąją gokartų varžybos įvyko KKI stadiono bėgimo take. Susirinko pilnas stadionas žmonių. Žinia, per stadiono radiją pranešus, kad vienu gokartu nr. 30 lenktyniauja lietuvis buvo sutikta audringai. H.S.Černiauskas Kaune užėmė trečiąją vietą.

Savaime suprantama Lietuvoje buvo ir kitų gokarto entuziastų. Vilnietis R.Selemenavičius, kauniečiai – V.Šermukšnis, A.Šlapikas ir kiti konstravo ir lenktyniavo savo konstrukcijos kartingais. Kartingo federacijos tinklapyje rašoma: „Dabar niekas nežino, kokia būtų šios sporto šakos raida Lietuvoje, jei ne vienas kaimynų vizitas 1961 metų vasarą. Kuklūs to meto istoriniai šaltiniai neleidžia nustatyti, kas ir dėl ko Lietuvoje surengė latvių parodomąsias gokartų lenktynes.

1962 metų gegužės 25-ąją Vilniuje Vingio parke įvyko pirmosios kartingo pirmenybės.“

Šioje vietoje Lietuvos kartingo federacija truputį gudrauja.

Kaune šias varžybas surengė Lietuvos respublikinis auto motoklubas ir šių varžybų dalyvis H.S.Černiauskas suderinę tai su kauniečiais ir latvių kartingistais - „Dauguvos“ klubu.

Tai liudija ir išleista Latvijoje 1961 metais 10000 tiražu išleista „Varžybų programa“ - „Miestuose: Maskva, Tula, Noginskas, Smolenskas, Minskas“. Programoje nurodomos ne tik varžybų datos miestuose, taisyklės ir gokartų techninės konstravimo sąlygos bet ir pasakojama apie auto ir moto bei kartingų sportą Latvijoje.

„Varžybų programoje“ tarp 125 cm 3 klasės kartingų varžybų dalyvių Nr.30 nurodomas Henrikas Černiauskas – Vilniaus Politechnikos institutas.

Tai beje gali paliudyti ir tų varžybų kiti dalyviai.

Todėl tikrąją kartingų sporto gimimo data Lietuvoje reiktų laikyti ne nurodomą kartingo federacijos tinklapyje 1962 metų gegužės 25-ąją, o 1961 metų liepos 30-ąją.

Būtent šią dieną prieš 50 metų Kaune įvykusias draugiškas varžybas oficialiai galime laikyti Lietuvos kartingistų krikštu ir pirmuoju lietuviu dalyvavuviu ir užėmusiu 3-ąją vietą jose - Henriką Stanislovą Černiauską. Be to H.S.Černiauską reikėtų pripažinti ir pirmuoju Lietuvos kartingistu dalyvavusiu tarptautinėse varžybose.